A Kölcsönös Gazdasági Segítség Tanácsának (KGST) nemzetközi együttműködésének részeként Krivij Rihből a csatornán keresztül vasércet szállítottak Bresztbe, ahonnan vasúton szállították tovább az NDK kohászati iparának részére Eisenhüttenstadtba. A német újraegyesítést követően ezek a szállítások jelentősen csökkentek (az 1991-es 7 millió tonnáról 2004-ben 0,42 millió tonnára). A Szovjetunió összeomlását követően az önállósodó Fehéroroszország lett a hajóútvonal új gazdája, de sokáig nem törődtek vele, így állapota erősen leromlott.